Oppenheimers gee nog R1 miljard | Netwerk24
Deur Sibongile Khumalo, Fin24 01 April 2020 07:40
Die skenking is nie deel van dié wat Nicky Oppenheimer, haar broer, verlede week aangekondig het nie.
Mary en haar dogters skenk self die geld.
In 'n aankondiging Dinsdag het hulle gesê hulle het "lank en diep" gedink oor waar hulle die "grootste verskil" kan maak.
Pres. Cyril Ramaphosa het verlede week aangekondig dat die solidariteitsfonds gestig is. Die fonds word deur die private sektor bestuur en laat individue, maatskappye en lede van die internasionale gemeenskap toe om belastingaftrekbare skenkings te maak.
Die Oppenheimers het gesê die doelstellings van die fonds stem die meeste met hul kommer oor basiese behoeftes, voedsel, medisyne, algemene sorg en mishandeling van vroue ooreen.
Die fonds het gesê dat elke poging, klein en groot, deur Suid-Afrikaners om die land deur hierdie moeilike tyd te help waardeer word.
Vroeër die week is bekend gemaak dat R100 miljoen beskikbaar gestel word as bedryfskapitaal om dringende aankope van kritieke mediese voorraad te finansier wat nodig is om gesondheidswerkers te beskerm.
Sowat die helfte daarvan sal aangewend word daarvoor om 5 miljoen chirurgiese maskers te koop. –Fin24